Mann omkom i brann på Karmøy
- Mannen ble bekreftet omkommet klokken 9.20, etter at det hadde vært forsøkt med hjerte- og lungeredning på stedet, opplyser operasjonsleder Jan Magne Østebøvik i Haugaland og Sunnhordland politidistrikt til Haugesunds Avis. Brannvesenet fikk klokken 8.15 lørdag morgen melding om brannen. Den startet i en brakke som ligger i tilknytning til Ferkingstad idrettslags klubbhus og som blant annet blir brukt til kiosk. Brannmannskapene fikk raskt kontroll over brannen. Det var en nabo som oppdaget røyk fra stedet og som varslet nødetatene.
En mann mistet livet da det begynte å brenne i en brakke ved et klubbhus på Karmøy i Rogaland lørdag morgen.